Teknisten palveluiden lautakunta

Aika 21.02.2023 klo 17:00 - 19:00

Paikka Kaupunginhallituksen huone / Teams

Käsitellyt asiat

|  |  |  |
| --- | --- | --- |
| § | Otsikko | Sivu |
| § 12 | Kokouksen laillisuus ja päätösvaltaisuus, pöytäkirjantarkastajien valinta | 3 |
| § 13 | Yhdyskuntatekniikan päällikön viran perustaminen ja täyttölupa | 4 |
| § 14 | Kahden kausityöntekijän täyttölupa | 5 |
| § 15 | Kahden ravitsemistyöntekijän täyttölupa | 6 |
| § 16 | Teknisen palveluiden lautakunta / tilinpäätös 2022 | 7 |
| § 17 | Vesihuoltolaitoksen käyttötalouden määrärahan siirto | 11 |
| § 18 | Päällystystyöt 2023 / Tarjousasiakirjojen hyväksyminen | 12 |
| § 19 | Rantatien kevyen liikenteen järjestelyt / Suunnitelman hyväksyminen | 13 |
| § 20 | Ilmoitusasiat | 14 |
| § 21 | Tiedoksi kaupungin viranomaisten viranhaltijapäätöksiä | 15 |
| § 22 | Vastaus Vasemmistoliiton valtuustoaloitteeseen korjaus- ja saneerausinvestointien turvaamisesta | 17 |
| § 23 | Vastaus Keskustan valtuustoryhmän valtuustoaloitteeseen Alueellisten jätepisteiden tonttien sopimusten päivittämisestä ja niiden hallinnasta sekä omistajaohjauksesta Pirkanmaan Jätehuolto Oy:lle | 19 |
| § 24 | Vastaus Vasemmistoliiton valtuustoryhmän aloitteeseen Inkantien ja jalkakäytävän perusparannuksesta | 21 |
| § 25 | Vastaus Vasemmistoliiton aloitteeseen Varautuminen tuleviin energia-, ympäristö- ja ilmastonmuutoksen aiheuttamiin muutoksiin. Suunnitelma siitä, miten kaupunki varautuu tuleviin muutoksiin sekä toteuttaa tehtyä suunnitelmaa tulevina vuosina | 22 |

Osallistujat

|  |  |  |  |
| --- | --- | --- | --- |
|  | Nimi | Tehtävä | Lisätiedot |
| Läsnä | Nyman Anssi | Puheenjohtaja |  |
|  | Mäki Riitta-Liisa |  |  |
|  | Aho Pasi |  |  |
|  | Arpiainen Auli |  | Osallistui teams yhteydellä |
|  | Helin Jussi |  | Osallistui teams yhteydellä |
|  | Linjamaa Satu |  |  |
|  | Tarvainen Harri |  |  |
|  | Rajala Armi |  |  |
|  | Rajamäki Ari |  |  |
|  | Mäkinen Aimo |  |  |
|  | Kellomäki Veikka | Nuorisovaltuuston edustaja |  |

|  |  |  |  |
| --- | --- | --- | --- |
| Muu | Lähteenmäki Jussi | Tekninen johtaja, esittelijä |  |
|  | Keskimäki Tiina | Toimistopäällikkö, sihteeri |  |

Allekirjoitukset

Anssi Nyman Tiina Keskimäki

puheenjohtaja pöytäkirjanpitäjä

Käsitellyt asiat 12 - 25

Liitteet §13-§16, §18-§19, §21-§25

Pöytäkirjan tarkastus Virtain kaupunki 27.2.2023

Jussi Helin Harri Tarvainen

pöytäkirjantarkastaja pöytäkirjantarkastaja

Pöytäkirjan nähtävilläpito

Kaupungin Internet-sivuilla 28.2.2022 28.02.2023

**Kokouksen laillisuus ja päätösvaltaisuus, pöytäkirjantarkastajien valinta**

TEKPALV 21.02.2023 § 12

Tekninen johtaja Jussi Lähteenmäki

Päätösehdotus Kokous todetaan lailliseksi ja päätösvaltaiseksi.

Pöytäkirja tarkastetaan 27.2.2023 ja pidetään julkisesti nähtävillä

28.2.2023.

Valitaan kaksi pöytäkirjantarkastajaa.

Tämä kokous toteutetaan osin sähköisesti Teams-järjestelmän välityksellä siten, että sähköisesti kokoukseen läsnä oleviksi todetut ovat keskenään yhdenvertaisessa näkö- ja ääniyhteydessä.

Päätös Ehdotus hyväksyttiin. Pöytäkirjantarkastajiksi valittiin Jussi Helin ja Harri Tarvainen.  
  
  
  
  
Teams-yhteyden välityksellä kokoukseen osallistuivat Auli Arpiainen ja Jussi Helin

**Yhdyskuntatekniikan päällikön viran perustaminen ja täyttölupa**

TEKPALV 21.02.2023 § 13

32/01.01.00.00/2023

Valmistelija Tekninen johtaja

Kuntalain mukaan virka tulee perustaa sellaisia tehtäviä varten, joissa käytetään julkista valtaa ja henkilön tulee olla kuntaan virkasuhteessa. Ratkaisevaa virkasuhteen käyttämiselle on tehtävien sisältö eikä niinkään käytettävä nimike.

Virtain kaupungin hallintosäännön 43 §:n mukaan valtuusto päättää viran perustamisesta.

Yhdyskuntatekniikan päällikön tehtävät sijoittuisivat teknisten palveluiden toimialalla pääosin ylläpito ja rakentaminen sekä vesihuollon tulosalueelle.

Yhdyskuntatekniikan päällikkö tulisi vastaamaan katujen- ja yleisten alueiden hoidosta ja ylläpidosta, hulvesien hallinnasta sekä vesihuoltolaitoksen toiminnasta. Tehtäviin kuuluisi myös toimialueensa suunnittelu-, hanke- ja kehittämistehtäviä, sekä vastuu toimialueensa taloudesta. Myös muita esimies- ja työnjohtotehtäviä, hankintoja ja kilpailutuksia sekä tehtäviin liittyvien lupien ja viranhaltijapäätösten valmistelua.

Nykyisellään pääosasta näistä tehtävistä vastaa työsuhteisena toimiva, pian eläköityvä maanrakennusmestari. Teknisen osaston henkilöstösuunnitelman laadinnan yhteydessä on myös arvioitu eläköitymisen myötä tulevaa muutosta maarakennusmestarin tehtävään ja siitä aiheutuviin muutoksiin on varauduttu kuluvan vuoden talousarviossa samanaikaisten palkkakustannusten osalta. Tällä myös pyritään sujuvoittamaan muutoksen läpivientiä ja siirtämään mahdollisiman paljon hiljaista tietoa. Maarakennusmestarin tehtävää ei ole tarkoitus täyttää eläköitymisen tapahduttua.

Yhdyskuntatekniikan päällikön viran perustamiseen liittyvät muutokset hallintosääntöön tullaan esittämään erikseen ennen viran täyttämistä.

Esittelijä Tekninen johtaja Jussi Lähteenmäki

Päätösehdotus Teknisten palveluiden lautakunta päättää esittää kaupunginhallitukselle ja edelleen kaupunginvaltuustolle yhdyskuntatekniikan päällikön viran perustamista ja täyttölupaa 1.7.2023 lähtien.

Päätös Ehdotus hyväksyttiin.

Lisätietoja Tekninen johtaja Jussi Lähteenmäki, p 044-7151 310

[etunimi.sukunimi@virrat.fi](mailto:etunimi.sukunimi@virrat.fi)

Jakelu Kaupunginhallitus / valtuusto

**Kahden kausityöntekijän täyttölupa**

TEKPALV 21.02.2023 § 14

41/01.01.01.01/2023

Valmistelija Rakennusmestari

Tilapalveluilla ja puisto-osastolla on useana edellisenä vuonna ollut palkattuna kesäkaudelle kausityöntekijöitä, jotka ovat toimineet puistojen, yleisten alueiden ja kiinteistöjen sekä katualueiden viheralueiden huolto- ja ylläpitotehtävissä.

Vuosien kuluessa on havaittu, että pidempiaikaisen kausityöntekijän palkkaamisella kauden töistä suoriudutaan sujuvammin.

Esittelijä Tekninen johtaja Jussi Lähteenmäki

Päätösehdotus Teknisten palveluiden lautakunta päättää esittää kaupunginhallitukselle kahden kausityöntekijän täyttölupaa kuuden (6) kuukauden määräaikaiseen työsuhteeseen 1.5.2023 alkaen.

Päätös Ehdotus hyväksyttiin.

Lisätietoja Rakennusmestari Pia Maskonen, 044 7151 362  
Tekninen johtaja Jussi Lähteenmäki, 044 7151 310  
etunimi.sukunimi@virrat.fi

Jakelu Kaupunginhallitus

**Kahden ravitsemistyöntekijän täyttölupa**

TEKPALV 21.02.2023 § 15

91/01.01.01.01/2023

Valmistelija Ruokapalvelupäällikkö

Liitteenä olevien täyttölupa-anomusten perusteella lautakunnalle esitetään seuraavien tehtävien täyttämistä ja täyttölupa-anomusten välittämistä kaupunginhallitukselle:

* Ravitsemistyöntekijä, vakinainen toimi, ensisijoituspaikka Yhtenäiskoulun keittiö, aloitus välittömästi
* Ravitsemistyöntekijä, vakinainen toimi, ensisijainen sijoituspaikka keskuskeittiö, aloitus 1.4.2023 alkaen

Esittelijä Tekninen johtaja Jussi Lähteenmäki

Päätösehdotus Teknisten palveluiden lautakunta päättää esittää kaupunginhallitukselle kahden vakinaisen ravitsemistyöntekijän toimen täyttölupaa.

Päätös Ehdotus hyväksyttiin.

Lisätietoja Ruokapalvelupäällikkö Sirpa Mäkinen, p. 044 715 1422,

etunimi.sukunimi@virrat.fi

Jakelu kaupunginhallitus

paremmin

**Teknisen palveluiden lautakunta / tilinpäätös 2022**

TEKPALV 21.02.2023 § 16

48/02.06.01.03/2023

Valmistelija toimistopäällikkö

Kaupunginhallitus on kokouksessaan 23.1.2023/§16 antanut tilinpäätöksen käsittelyohjeet hallintokunnille. Toimielimen käsittelyyn tulevan tilinpäätöksen tulee sisältää seuraavat tiedot:

* tilinpäätöskirjapohjalle laadittu sanallinen selvitys tilikauden toiminnasta sisältäen selvitykset taloudellisten ja toiminnallisten tavoitteiden toteutumisesta. Erityistä huomiota tulee kiinnittää mahdollisten talousarvioylitysten sekä olennaisten alitusten selvittämiseen.
* talousarviossa määritettyjen suoritteiden, yksikkökustannusten ja muiden mahdollisten tietojen toteutuminen
* selvitys toimielimen alaisten investointien toteutumisesta
* selvitys toimialaa koskevista riskeistä sekä toimenpiteistä niiden hallitsemiseksi. Lisäksi tulee täyttää sisäisen valvonnan arviointilomake.

Lisäksi teknisten palveluiden lautakunta on 15.2.2022/§18 päättänyt, että toimielimen tilinpäätöskäsittelyyn liitetään kiinteistökierroksen yhteenvetoraportti.

**Talousarviovuosi 2022**

Vuosi oli taloudellisesti haastava kustannustason alettua voimakkaasti nousta loppuvuotta kohti. Syynä mm. Venäjän aloittama hyökkäyssota Ukrainaan sekä koronakriisi. Inflaatio kiihtyi erityisesti vuoden jälkimmäisellä puoliskolla ja kohosi korkeimmilleen 39:ään vuoteen. Teknisten palveluiden toiminnan osalta hintojen nousu on näkynyt erityisesti elintarvikkeiden sekä sähkön ja polttoaineiden hintojen voimakkaana nousuna. Tilapalvelun teollisuushallit siirrettiin perustetulle yhtiölle. Talousarviovuonna aloitettiin myös valmistelut soten toimitilojen ja kiinteistöjen siirtämiseksi Pirkanmaan hyvinvointialueen käyttöön vuoden 2023 alusta. Henkilöstöä eläköityi ja uusia rekrytointeja tehtiin onnistuneesti. Uusi ambulanssitalli valmistui pirhan käyttöön ja Nallen kauppatie uudelle kaava-alueelle valmistui.

Tilinpäätösraportoinnissa on käytetty 13.2.23 päivättyjä accuna-raportteja. Tilinpäätös koko kaupungin osalta on vielä kesken, joten muutoksia tilinpäätöslukuihin saattaa vielä toimielimen käsittelyn jälkeenkin tulla.

Koko teknisten palveluiden lautakunnan alaisen käyttötalouden toimintatuotot toteutuivat merkittävästi arvioitua paremmin, toteutuman ylittäessä arvion noin 315.000 eurolla. Toimintakulut ylittyivät hiukan talousarviosta, mutta koko tulosalueen sitova netto alittui merkittävästi hyvin toteutuneiden toimintatuottojen ansiosta.

|  |  |  |  |  |  |  |  |
| --- | --- | --- | --- | --- | --- | --- | --- |
| **31.12.2022 /**  **Teknisten palv.ltk** | **TP2021** | **TA2022** | **TA MUUT** | **TA + MUUT** | **TOTEUMA** | **POIKKEAMA €** | **TOT %** |
| Toimintatuotot | 7 856 056,18 | 7 085 112 | 0 | 7 085 112 | 7 400 774,00 | 315 662,00 | 104,5 |
| Toimintamenot | -8 032 658,99 | -7 935 976 | 0 | -7 935 976 | -7 927 207,00 | 8 769,00 | 99,9 |
| **Toimintakate** | **-176 602,81** | **-850 864** | **0** | **-850 864** | **-526 433,00** | **324 431,00** | **61,9** |

**Hallinnon tulosalue (hallinto, tilaustyöt, vh-kehittäminen, yksityistiet, palo- ja pelastustoimi ja ruokapalvelut)**

Hallinnon toimintatuotot toteutuivat arvioitua paremmin, mutta vastaavasti toimintakulut ylittyivät.

Hallinnon tulokseen vaikutti erityisesti ruokapalveluiden n. 82.000 euroa arvioitua paremmin toteutuneet myyntituotot, mutta vastaavasti ruokapalveluiden kustannukset ylittyivät henkilöstökustannusten (sijaisuudet) sekä elintarvikekustannusten osalta. Kokonaisuudessaan hallinnon tulosalueen netto toteutui alle raamin.

|  |  |  |  |  |  |  |  |
| --- | --- | --- | --- | --- | --- | --- | --- |
| **Hallinto** | **TP2021** | **TA2022** | **TA MUUT** | **TA + MUUT** | **TOTEUMA** | **POIKKEAMA €** | **TOT %** |
|  | 1 637 293,28 | 1 620 125 | 0 | 1 620 125 | 1 700 934,00 | 80 809,00 | 105,0 |
| Toimintamenot | -2 754 613,37 | -2 770 496 | 0 | -2 770 496 | -2 826 962,00 | -56 466,00 | 102,0 |
| **Toimintakate** | **-1 117 320,09** | **-1 150 371** | **0** | **-1 150 371** | **-1 126 028,00** | **24 343,00** | **97,9** |

**Ylläpito ja rakentaminen tulosalue (liikunta-alueet, liikenneväylät, puisto, venesatama, mittaus, metsät, tilapalvelu ja jätehuolto)**

Ylläpito-ja rakentamisen tulosalueen toimintatuotot toteutuivat merkittävästi arvioitua paremmin. Myös toimintakulut alittuivat. Tulosalueen toimintakate jäi 13.2.2023 raportin mukaan positiiviseksi liki 290.000 euroa.

Liikenneväylien ja urheilualueiden osalta vain jäähallin toimintakate ylittyi. Puiston toimintatuotot toteutuivat talousarviota paremmin mutta toimintakulut ylittyivät. Myös venesataman tuotot toteutuivat hyvin ja toimintakulut saatiin pysymään talousarvion raamin mukaisena.

Mittauksen ja metsätilojen toimintakate jäi 34.000 euroa plussalle hyvin toteutuneiden metsien myyntituottojen ansiosta.

Tilapalvelun hallinnon toimintakate toteutui reippaasti alle raamin. Tuotannollisten rakennusten ryhmässä on elinvoimalle siirron jälkeen jäljellä Autosillan ja Inkan teollisuushallit. Viime vuodelle tekniselle kirjautui vielä siirrettyjen hallien vuokratuottoja tammikuulta. Tuotannollisten rakennusten toimintakate jäi näin plussalle.

Asuinrakennusten vuokratuotot toteutuivat arvioitua paremmin, mutta toimintakulut ylittyivät. Ylityksen syynä lähinnä lämmityskustannusten nousu sekä asuntoremonttien palkkakustannukset. Asuinrakennusten toimintakate heikkeni noin 40.000 euroa.

Hallintokuntien rakennusten vuokratuotot toteutuivat arvioitua paremmin, myös toimintakulut alittuivat, vaikka kunnossapidon, sähkön siirron ja lämmityksen kustannukset kasvoivat.

Jätehuollon toimintakuluista toteutui vain 37%. Kulut pääosin asiantuntija/lupamaksuja.

.

|  |  |  |  |  |  |  |  |
| --- | --- | --- | --- | --- | --- | --- | --- |
| **31.12.2022 /**  **Ylläpito ja rakent.** | **TP2021** | **TA2022** | **TA MUUT** | **TA + MUUT** | **TOTEUMA** | **POIKKEAMA €** | **TOT %** |
| Toimintatuotot | 5 508 279,69 | 4 777 331 | 0 | 4 777 331 | 4 943 855,00 | 166 524,00 | 103,5 |
| Toimintamenot | -4 732 594,73 | -4 595 453 | 0 | -4 595 453 | -4 477 345,00 | 118 108,00 | 97,4 |
| **Toimintakate** | **775 684,96** | **181 878** | **0** | **181 878** | **466 510,00** | **284 632,00** | **256,5** |

**Vesihuolto (keskuspuhdistamo, viemäriverkot keskusta ja Killinkoski,**

Vesihuoltolaitoksen vesi- ja jätevesimaksut ovat toteutuneet arvioitua paremmin. Tulosalueen toimintakulut ylittyivät kuitenkin reilulla 50.000 eurolla, mutta myyntituottojen ansiosta toimintakate toteutui talousarviota paremmin.

|  |  |  |  |  |  |  |  |
| --- | --- | --- | --- | --- | --- | --- | --- |
| **31.12.2022** | **TP2021** | **TA2022** | **TA MUUT** | **TA + MUUT** | **TOTEUMA** | **POIKKEAMA €** | **TOT %** |
| Toimintatuotot | 710 483,21 | 687 656 | 0 | 687 656 | 755 985,00 | 68 329,00 | 109,9 |
| Toimintamenot | -545 450,89 | -570 027 | 0 | -570 027 | -622 900,00 | -52 873,00 | 109,3 |
| **Toimintakate** | **165 032,32** | **117 629** | **0** | **117 629** | **133 085,00** | **15 456,00** | **113,1** |

Tilinpäätöksen liitteenä ovat

* Käyttötalouden toteutumat kustannuspaikoittain -raportti
* Kiinteistöjen vuokrausasteet
* Operatiivisten tavoitteiden toteutumat ja toimintakortti
* Yksikkökustannusten ja tuotosten toteutumat
* Investointien toteutumat -raportti
* Sisäisen valvonnan arviointilomake
* Selvitys riskeistä ja toimenpiteistä
* Sanalliset tekstit tp-kirja
* Tilapalvelun kiinteistökierroksen raportti

Esittelijä Tekninen johtaja Jussi Lähteenmäki

Päätösehdotus Teknisten palveluiden lautakunta päättää hyväksyä alaisensa käyttötoiminnan ja investointien toteutumat tilinpäätösvuodelta 2022, sekä päättää antaa ne edelleen tiedoksi kaupunginhallitukselle ja -valtuustolle kaupungin tilinpäätöksen laadintaa varten.

Päätös Ehdotus hyväksyttiin.

Lisätietoja toimistopäällikkö Tiina Keskimäki p. 044-7151 224,

tekninen johtaja Jussi Lähteenmäki p.044-7151 310,

etunimi.sukunimi@virrat.fi

Jakelu kaupunginhallitus / -valtuusto / talousjohtaja

**Vesihuoltolaitoksen käyttötalouden määrärahan siirto**

TEKPALV 21.02.2023 § 17

586/02.02.00/2022

Valmistelija Toimistopäällikkö

Talousarvio-ohjeen mukaan;*” Käyttötalouden sitova määräraha kullekin tulosalueelle on toimintamenojen ja toimintatulojen erotus, toimintakate. Toimielin voi tehdä muutoksia tulosalueen menomäärärahaan ja tuloarvioon, mikäli toimintakate pysyy samana.”*

Vesihuoltolaitoksen talousarvion budjentointivaiheessa on virheellisesti budjetoitu Vikuri hankkeen määrärahat käyttötalouden väärälle kustannuspaikalle 7045.

Koska hanke on Elyn avustama hanke, jonka kustannukset raportoidaan edelleen rahoittajalle, on määrärahat siirrettävä oikealle hankkeen menokohdalle 7051. Määrärahan siirto ei vaikuta vesihuollon tulosalueen toimintakatteeseen.

Esittelijä Tekninen johtaja Jussi Lähteenmäki

Päätösehdotus Teknisten palveluiden lautakunta päättää siirtää vesihuoltolaitoksen tulosalueen käyttötalouden määrärahat kustannuspaikalta 7045 (Järvi-Suomen vesil.yt-hanke) käyttötalouden 7051 kustannuspaikalle (Viemäriylivuodot kuriin hanke). Kustannuspaikkojen määrärahat siirron jälkeen:

7045 Järvi-Suomen vesil. 7051 Viemäriylivuodot kuriin

Tuotot 0,00 Tuoto 16.000

Kulut 0,00 Kulut -20.000

**Netto yht. 0,00 Netto yht. -4.000**

Päätös Ehdotus hyväksyttiin.

Lisätietoja Toimistopäällikkö Tiina Keskimäki p. 044-7151224,

etunimi.sukunimi@virrat.fi

Jakelu Talousjohtaja / Taloustoimisto kirjanpito

**Päällystystyöt 2023 / Tarjousasiakirjojen hyväksyminen**

TEKPALV 21.02.2023 § 18

35/10.03.01.00.00/2023

Valmistelija Maarakennusmestari

Teknisten palveluiden lautakunnan talousarvioon on varattu vuosittain määräraha päällystystöihin. Kuluvan vuoden hankintaa varten on valmisteltu tarjouspyyntöasiakirjat.

Hankinta toteutetaan avoimella menettelyllä ja hankinnasta julkaistaan ilmoitus Hilma hankintakanavalla.

Tarjouspyyntö liitteineen pykälän liitteenä lautakunnan jäsenille.

Esittelijä Tekninen johtaja Jussi Lähteenmäki

Päätösehdotus Teknisten palveluiden lautakunta päättää hyväksyä hankintamenettelyn ja esitetyt tarjouspyyntöasiakirjat liitteineen.

Päätös Ehdotus hyväksyttiin.

Lisätietoja Maarakennusmestari Reijo Kallio p. 044 7151 322,

Tekninen johtaja Jussi Lähteenmäki p. 044 71751 310,

etunimi.sukunimi@virrat.fi

Jakelu -

**Rantatien kevyen liikenteen järjestelyt / Suunnitelman hyväksyminen**

TEKPALV 21.02.2023 § 19

34/10.03.01.00.02/2023

Valmistelija Tekninen johtaja

Vuoden 2023 talousarviossa on varattu määräraha Rantatien kevyen liikenteen järjestelyihin. Järjestelyt tehdään Rantatiehen välillä Tarjanteenkuja – Rinnetie.

Katusuunnitelman on toteuttanut YM-suunnittelu Oy ja suunnitelma on päivätty 15.7.2022.

Esittelijä Tekninen johtaja Jussi Lähteenmäki

Päätösehdotus Teknisten palveluiden lautakunta hyväksyy suunnitelmat osaltaan ja päättää asettaa katusuunnitelman julkisesti nähtäville.

Päätös Ehdotus hyväksyttiin.

Lisätietoja Maarakennusmestari Reijo Kallio, p 044-7151 322,

etunimi.sukunumi@virrat.fi

Jakelu

**Ilmoitusasiat**

TEKPALV 21.02.2023 § 20

Valmistelija Toimistosihteeri

Tekninen toimisto:

* Talvikunnossapitosopimus vesihuoltolaitos (pumppaamon alue ja kulkuväylät), KMV-Turvapalvelut Oy
* Isännöintisopimus (kaupungin suoraan omistamat asunnot), Pohjois-Hämeen Isännöinti Oy
* Toimistopalaverin muistio 31.01.2023

KVVY:

* Jaksoraportti 19.1.2023, Keskuspuhdistamo
* Kertaraportti 1/2023,10.2.2023, Keskuspuhdistamo

Alueellinen jätehuoltolautakunta:

* Ote pöytäkirjasta 08.02.2023 § 6 Vuoden 2022 jätehuollon kehittämispalaverit yhteistoiminta-alueella

Esittelijä Tekninen johtaja Jussi Lähteenmäki

Päätösehdotus Ilmoitusasiat merkitään tiedoksi.

Päätös Merkittiin tiedoksi.

Lisätietoja Toimistopäällikkö Tiina Keskimäki, p. 044 715 224

etunimi.sukunimi@virrat.fi

**Tiedoksi kaupungin viranomaisten viranhaltijapäätöksiä**

TEKPALV 21.02.2023 § 21

Valmistelija Toimistosihteeri

Kuntalain (410/2015) 92 §:

*”Kunnanhallitus, kunnanhallituksen puheenjohtaja, kunnanjohtaja ja hallintosäännössä määrätty kunnan viranhaltija voivat ottaa kunnanhallituksen käsiteltäväksi asian, joka on tämän lain nojalla siirretty kunnanhallituksen alaisen viranomaisen tai kunnanhallituksen jaoston toimivaltaan ja jossa asianomainen viranomainen on tehnyt päätöksen.*

*Hallintosäännössä voidaan määrätä, että 1 momentissa tarkoitettu oikeus koskee vastaavasti lautakuntia, niiden puheenjohtajia tai hallintosäännössä määrättyä kunnan viranhaltijaa asianomaisen lautakunnan alaisen viranomaisen tai lautakunnan jaoston toimivaltaan siirretyissä asioissa, jollei kunnanhallitus, kunnanhallituksen puheenjohtaja, kunnanjohtaja tai 1 momentissa tarkoitettu hallintosäännössä määrätty kunnan viranhaltija ole ilmoittanut asian ottamisesta kunnanhallituksen käsiteltäväksi.*

*Hallintosäännössä voidaan määrätä, että liikelaitoksen johtokunta, sen puheenjohtaja tai kunnan viranhaltija voivat ottaa liikelaitoksen johtokunnan käsiteltäväksi asian, joka on tämän lain nojalla siirretty liikelaitoksen johtokunnan alaisen viranomaisen toimivaltaan ja jossa asianomainen viranomainen on tehnyt päätöksen. Tällöin asiaa ei voida ottaa sen lautakunnan käsiteltäväksi, jonka alainen liikelaitoksen johtokunta on. Jos asia on päätetty ottaa sekä liikelaitoksen johtokunnan että kunnanhallituksen käsiteltäväksi, asia käsitellään kunnanhallituksessa.*

*Asia on otettava ylemmän toimielimen käsiteltäväksi sen ajan kuluessa, jossa 134 §:ssä tarkoitettu oikaisuvaatimus päätöksestä on tehtävä.*

*Ylemmän toimielimen käsiteltäväksi ei kuitenkaan saa ottaa:*

*1) lain tai asetuksen mukaisia lupa-, ilmoitus-, valvonta- tai toimitusmenettelyä koskevia asioita;*

*2) yksilöön kohdistuvia opetustoimen, terveydenhuollon tai sosiaalitoimen asioita;*

*3) 51 §:ssä tarkoitetulle kuntien yhteiselle toimielimelle siirrettyjä asioita, jos asianomaiset kunnat niin sopivat.”*

Teknisten palveluiden lautakunnalle annetaan tiedoksi seuraavat viranhaltijapäätökset:

Tekninen johtaja:

* § 4/2023 Lupa jäähallin parkki/piha-alueen käyttöön (rajattu alue)
* § 3/2023 Lupa torialueen käyttöön 11.02.2023
* § 2/2023 Lupa torialueen käyttöön 11.02.2023

Rakennusmestari:

* § 1/2023 Liikuntapaikkahoitajan valinta

Maankäyttöinsinööri:

* § 1/2023 Metsästysvuokrasopimus/Vaskiveden Metsästysseura ry

Lupavalmistelija:

* § 6/2023 Uurasjärvessä sijaitsevan Konisaaren kiinteistöjen osoitteet
* § 5/2023 Kiinteistöjen Konttikangas 936-402-6-44 ja Kukonranta 936-401-3-46 osoitteet
* § 4/2023 Kiinteistöllä Viisarivuori 936-409-4-361 sijaitsevan maa-ainesottoalueen osoite
* § 3/2023 Kiinteistöllä Valkeajärvi 936-402-6-51 sijaitsevan maa-ainesottoalueen osoite
* § 2/2023 Kiinteistöllä Kangaskontti 936-402-6-48 sijaitsevan maa-ainesottoalueen osoite
* § 1/2023 Kiinteistöllä Valtion metsämaa 936-893-1-11 sijaitsevan maa-ainesottoalueen osoite

Esittelijä Tekninen johtaja Jussi Lähteenmäki

Päätösehdotus Lautakunta merkitsee viranhaltijapäätökset tiedokseen sekä päättää, ettei se ota käsiteltäväkseen niihin sisältyviä asioita.

Päätös Ehdotus hyväksyttiin.

Lisätietoja Toimistopäällikkö Tiina Keskimäki, p. 044 715 1224

etunimi.sukunimi@virrat.fi

**Vastaus Vasemmistoliiton valtuustoaloitteeseen korjaus- ja saneerausinvestointien turvaamisesta**

TEKPALV 21.02.2023 § 22

464/00.01.01.01/2021

Valmistelija Tekninen johtaja / Toimistopäällikkö

Virtain Vasemmistoliitto on jättänyt 15.11.2021 valtuustoaloitteen korjaus- ja saneerausinvestointien turvaamisesta. Aloite pykälän oheismateriaalina.

Vasemmistoliiton huoli korjaus- ja saneerausinvestointien turvaamisesta on aiheellinen. Tekninen osasto esittää vuosittain talousarvion valmistelun yhteydessä oman näkemyksensä investointimäärärahojen kohdentamisesta ja määrästä kulloisellekin talousarviovuodelle ja kahdelle seuraavalle suunnitelmavuodelle.

Vuosittaiset talousarvion valmisteluryhmät ja valtuustoseminaarit ovat edesauttaneet yhteisymmärrystä vuosittaisista määrärahojen käytön tarpeellisuudesta.

Talousarviokirjaan on merkitty tekniselle osastolle myönnetyt määrärahat yhteensä hankeryhmittäin. Kunkin hankeryhmän alle kirjataan kohteittain määrärahalla tehtäväksi suunnitellut toimenpiteet. Kirjauksista käy ilmi, onko määräraha tarkoitettu uudisrakentamiseen tai korjaus- /saneeraustoimenpiteisiin.

Tilinpäätöksen yhteydessä lautakunnalle ja kaupunginhallitukselle raportoidaan kustannuspaikoittain kunkin ko. vuodelle myönnetyn investointimäärärahan käyttö, mitä kohteelle on talousarviovuoden aikana tehty tai tieto, mikäli investointi ei ole toteutunut suunnitellulla tavalla ja määräraha on jäänyt käyttämättä.

Teknisten palveluiden lautakunta seuraa teknisen osaston investointien toteutumista määrärahojen, aikataulujen ja tehtyjen toimenpiteiden osalta vuosittain hyväksytystä työohjelmasta. Myös työohjelmassa tehdyt mahdolliset muutokset viedään toimielimien käsittelyyn.

Virtain kunnallistekniikan infran ja kiinteistöjen investointi/hankemäärärahojen tasoa ei saa alentaa enää nykyisestä, jotta käyttäjille voidaaan taata turvalliset ja terveelliset tilat ja näin varmistaa riittävä elinkaari niin kiinteistöille kuin infrallekin.

Esittelijä Tekninen johtaja Jussi Lähteenmäki

Päätösehdotus Teknisten palveluiden lautakunta päättää antaa edellä olevan vastauksenaan vasemmistoliiton valtuustoaloitteeseen korjaus- ja saneerausinvestointien turvaamisesta, sekä päättää antaa vastauksen tiedoksi edelleen kaupunginhallitukselle.

Päätös Ehdotus hyväksyttiin.

Lisätietoja Tekninen johtaja Jussi Lähteenmäki p. 044-7151 310,

Toimistopäällikkö Tiina Keskimäki p. 044-7151 224,

etunimi.sukuni@virrat.fi

Jakelu Kaupunginhallitus

**Vastaus Keskustan valtuustoryhmän valtuustoaloitteeseen Alueellisten jätepisteiden tonttien sopimusten päivittämisestä ja niiden hallinnasta sekä omistajaohjauksesta Pirkanmaan Jätehuolto Oy:lle**

TEKPALV 21.02.2023 § 23

37/00.01.01.01/2023

Valmistelija Tekninen johtaja / Maankäyttöinsinööri

Keskustan valtuustoryhmä on jättänyt 18.1.2021 aloitteen alueellisten jätepisteiden sopimusten päivittämisestä ja niiden hallinnasta sekä omistajaohjauksesta Pirkanmaan Jätehuolto Oy:lle. Aloite pykälän oheismateriaalina.

Virroilla sijaitsee 26 kpl Pirkanmaan Jätehuolto Oy:n ylläpitämää aluejätepistettä haja-asutuksen vuosimaksuasiakkaita varten, joilla ei ole kiinteistöllä omaa sekajäteastiaa. Pirkanmaan Jätehuolto Oy on tehnyt maanomistajien kanssa sopimukset näiden sijoittamisesta ja tilanne on nykyisten pisteiden suhteen vakaa eikä niitä olla sulkemassa. Pisteiden kapasiteetti on riittävä tämän hetkiseen tarpeeseen ja siisteys hyvä. Kesäaikaan kaikkein kiireisimpinä viikonloppuina jätepisteet saattavat mennä täyteen, mutta tätä tarkkaillaan ja tyhjennysvälejä tihennetään tarpeen mukaan.

Lisäksi Virroilla sijaitsee kaksi Suomen Pakkauskierrätys Rinki Oy:n ylläpitämää Rinki-ekopistettä, joihin voi viedä aluejätepisteisiin sopimattoman kotitalousjätteen. Virtain jäteasema ottaa vastaan myös elektroniikka ym. jätteen ja samalla tontilla toimiva Virtain kiinteistöpalvelu mm. rakentamis- ja puujätteen.

Virtain jäteaseman aukioloajat ovat nykyisellään hyvin rajalliset ja paikalla on oltava henkilökuntaa. Asema on auki arkipäivisin 4 – 5 tuntia ja kesällä myös lauantaisin. Pirkanmaan jätehuollon edustajan mukaan nykyinen toiminta ja jätemäärät ei kuitenkaan edellytä tätä laajempaa aukioloaikaa ja esimerkiksi ympärivuorokautinen jätteen vastaanottaminen edellyttäisi kokonaisvaltaista aseman ja alueen saneerausta tai kokonaan uutta asemaa, johon tällä hetkellä ei ole tarvetta.

Alueellisten jätepisteiden sopimukset ovat kunnossa ja Pirkanmaan Jätehuolto Oy päivittää ja tekee uusia tarpeen mukaan. Jätepisteiden lajittelua ei olla laajentamassa ja muun kuin sekajätteen vastaanottoon löytyy Virroilta hyvin paikkoja.

Esittelijä Tekninen johtaja Jussi Lähteenmäki

Päätösehdotus Teknisten palveluiden lautakunta päättää antaa edellä olevan vastauksenaan Keskustan valtuustoryhmän aloitteeseen alueellisten jätepisteiden hallinnasta ja kehittämisestä, sekä päättää antaa vastauksen edelleen kaupunginhallitukselle.

Päätös Ehdotus hyväksyttiin.

Lisätietoja Tekninen johtaja Jussi Lähteenmäki p. 044 715 1310

Maankäyttöinsinööri Paavo Karjalainen p. 046 923 4684

Jakelu Kaupunginhallitus

**Vastaus Vasemmistoliiton valtuustoryhmän aloitteeseen Inkantien ja jalkakäytävän perusparannuksesta**

TEKPALV 21.02.2023 § 24

38/00.01.01.01/2023

Valmistelija Maarakennusmestari / Tekninen johtaja

Inkantie ja kevyenliikenteen väylä on rakenteeltaan pääosin hyvässä kunnossa. Inkantien osalta tierunko vaatii korjausta vain katuosuuden pohjoispäässä noin 50 metrin matkalla, jossa on tehtävä massan vaihto rakenteille ja uusittava päällyste.

Kevyenliikenteen väylän osalta tehdään keskisauman paikkaus tarvittavilta osin. Kustannusarvio työlle on n. 25.000 €, alv 0 %.

Työ on tarkoitus tehdä jo kuluvana vuonna ja kustannus kohdennetaan kunnallistekniikan investointimenokohdalle ennalta-arvaamaton.

Esittelijä Tekninen johtaja Jussi Lähteenmäki

Päätösehdotus Teknisten palveluiden lautakunta päättää antaa kaupunginhallitukselle ylläolevan lausuntonaan vasemmistoliiton aloitteeseen Inkantien ja jalkakäytävän perusparannuksesta.

Päätös Ehdotus hyväksyttiin.

Lisätietoja Maarakennusmestari Reijo Kallio, p. 044 7151 322,

Tekninen johtaja Jussi Lähteenmäki p. 044 7151 310,

etunimi.sukunimi@virrat.fi

Jakelu Kaupunginhallitus

**Vastaus Vasemmistoliiton aloitteeseen Varautuminen tuleviin energia-, ympäristö- ja ilmastonmuutoksen aiheuttamiin muutoksiin. Suunnitelma siitä, miten kaupunki varautuu tuleviin muutoksiin sekä toteuttaa tehtyä suunnitelmaa tulevina vuosina**

TEKPALV 21.02.2023 § 25

39/00.01.01.01/2023

Valmistelija Rakennusmestari

Vasemmistoliiton valtuustoryhmän on jättänyt valtuustoaloitteen 21.3.2022 varautumisesta energia-, ympäristö- ja ilmastonmuutoksen aiheuttamiin muutoksiin, aloite pykälän liitteenä.

Vastaus valtuustoaloitteeseen:

Kaupunginhallitus kokouksessaan 10.10.2022 päätti aloittaa energiansäästösuunnitelman laatimisen työryhmän johdolla. Energiansäästösuunnitelma esiteltiin kaupunginhallitukselle 21.11.2022. Suunnitelmassa on listattuna toimenpiteitä, joilla kaupunki pyrkii vähentämään omaa energiankulutustaan kuluvana talvena, mutta myös tulevina vuosina.

Kaupungin strategiassa on yhtenä tavoitteena ”kehittää energiamurroksessa meille parhaiten sopivat ratkaisut vastuullisempaan energian käyttöön ja tuotantoon”. Kuluvan vuoden operatiivisiin tavoitteisiin onkin kirjattu, että vuonna 2024 käynnistettäsiin vähintään kaksi energiansäästöhanketta. Samoin kuluvalle vuodelle on energiansäästöön pyrkiviä investointeja, sekä tilapalvelun että vesilaitoksen puolella.

Strategiaa noudatellen myös kaikissa uudishankkeissa pyritään huomioimaan uusiutuvan energian mahdollisuudet jo suunnitteluvaiheessa. Vanhoihin kiinteistöihin tehdään kiinteistökierroksia ja laaditaan pitkän tähtäimen suunnitelmia, joissa voidaan huomioida välttämättömien kunnossapitotarpeiden lisäksi mahdolliset ns. energiaremontin mahdollisuudet.

Virtain kaupungin riippuvaisuus muista maista on melko vähäistä lämmitysenergian osalta. Suuri osa suoraomisteisista kiinteistöistä on paikallisen energialaitoksen kaukolämmössä, joka tuottaa energian kotimaisella hakkeella ja turpeella. Muutama kaupungin omistama kiinteistö on yhä öljylämmityksessä, mutta näihinkin tarpeen ja mahdollisuuksien mukaan uusitaan tai tuodaan rinnalle vaihtoehtoisia lämmitysjärjestelmiä.

Hule- ja jätevesin osalta jatkuvalla valvonnalla ja saneerauksella pyritään huolehtimaan siitä, että linjat ovat olosuhteiden asettamien vaatimusten mukaiset. Vesihuoltolaitos osallistuu aktiivisesti erilaisiin hankkeisiin, kuten nyt käynnissä oleva Vikuri-hankeeseen. Hankkeen tavoitteena on luoda toimivia toimintatapoja, jolla viemäreihin johtuvat hulevedet saataisiin kuriin.

Esittelijä Tekninen johtaja Jussi Lähteenmäki

Päätösehdotus Teknisten palveluiden lautakunta päättää antaa edellä olevan lausuntonaan valtuustoaloitteeseen varautumisesta energia-, ympäristö- ja ilmastonmuutoksen aiheuttamiin muutoksiin kaupunginhallitukselle.

Päätös Ehdotus hyväksyttiin.

Lisätietoja Rakennusmestari Pia Maskonen, 044 7151 362

Jakelu Kaupunginhallitus

**Muutoksenhakuohje koskee pykäliä: § 25**

**OIKAISUVAATIMUSOHJE, VALITUSOSOITUS, MUUTOKSENHAKUKIELTO**

|  |  |  |  |  |
| --- | --- | --- | --- | --- |
| **MUUTOKSENHAKUKIELTO** | | | | |
| **Muutoksen-**  **hakukielto** | | Seuraavista päätöksistä ei saa tehdä kuntalain 136 §:n mukaan oikaisuvaatimusta eikä kunnallisvalitusta, koska päätös koskee vain valmistelua tai täytäntöönpanoa.  **Pykälät 12,13,14,15,16,17,18,19,20,21,22,23,24,25** | | |
| Koska päätöksestä voidaan tehdä kuntalain 134 §:n 1 mom mukaan kirjallinen oikaisuvaatimus, seuraaviin päätöksiin ei saa hakea muutosta valittamalla:  **Pykälät** | | |
| HvalL 3 §:n 1 mom./muun lainsäädännön mukaan seuraaviin päätöksiin ei saa hakea muutosta valittamal­la.  **Pykälät ja valituskieltojen perusteet** | | |
| **OIKAISUVAATIMUSOHJEET** | | | | |
| **Oikaisu-**  **vaatimus-**  **oikeus** | Oikaisuvaatimuksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä kunnan jäsen.  Päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen | | | |
| **Oikaisuvaati-**  **musviranomai-nen** | **Viranomainen**, jolle oikaisuvaatimus tehdään, osoite ja postiosoite, sähköpostiosoite:  **Pykälät**  **Kirjaamon yhteystiedot:**  Postiosoite: PL 85, 34801 Virrat  Käyntiosoite: Virtaintie 26, 34800 Virrat  Sähköpostiosoite: kirjaamo@virrat.fi  Faksinumero: 4758555  Puhelinnumero: 03-485 1211, 03 485 111 (vaihde)  Aukioloaika: ma-pe klo 9-15 | | | |
| **Oikaisuvaati-musaika** | Oikaisuvaatimus on tehtävä **14 päivän** kuluessa päätöksen tiedoksisaannista.  Oikaisuvaatimus on toimitettava Virtain kaupungin kirjaamoon / toimielimelle määräajan viimeisenä päivänä ennen kirjaamon aukioloajan päättymistä.  Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.  Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on nähtävänä yleisessä tietoverkossa.  Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen. | | | |
| **Oikaisuvaati-**  **muksen**  **sisältö** | Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.  Oikaisuvaatimuksessa on ilmoitettava:  • päätös, johon haetaan oikaisua  • miten päätöstä halutaan oikaistavaksi  • millä perusteella oikaisua vaaditaan.  Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.  Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite. | | | |
| **VALITUSOSOITUS (KUNNALLISVALITUS, HALLINTOVALITUS)** | | | | |
| **Valitusviran-**  **omainen ja valitusaika** | | | Seuraaviin päätöksiin voidaan hakea muutosta kirjallisella valituksella. Oikaisuvaatimuksen johdosta annet­tuun päätökseen saa hakea muutosta kunnallisvalituksin vain se, joka on tehnyt oikaisuvaatimuksen. Mikäli päätös on oikaisuvaatimuksen johdosta muuttunut, saa päätökseen hakea muutosta kunnallisvalituksin myös asianosainen sekä kunnan jäsen. | |
|  | | | **Valitusviranomainen, osoite ja postiosoite: (rasti)** | |
|  | | |  | **Virtain kaupunginhallitus**, PL 85, Virtaintie 26, 34800 VIRRAT, sähköposti: kirjaamo@virrat.fi |
|  | | |  | **Hämeenlinnan hallinto-oikeus**, Raatihuoneenkatu 1, 13100 HÄMEENLINNA  puh. 029 56 42200, fax 029 56 42269, virastoposti: hameenlinna.hao@oikeus.fi  Valituksen voi tehdä myös hallinto- ja erityistuomioistuinten asiointipalvelussa osoitteessa: https://asiointi2.oikeus.fi/hallintotuomioistuimet. |
|  | | |  | **Kunnallisvalitus, pykälät**, Valitusaika 30 päivää |
|  | | |  | **Hallintovalitus, pykälät,** Valitusaika \_\_ päivää |
|  | | |  | Valitus on toimitettava valitusviranomaiselle viimeistään valitusajan viimeisenä päivänä ennen valitusviranomaisen aukioloajan päättymistä.  *Asianosaisen* katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.  *Kunnan jäsenen* katsotaan saaneen päätöksestä tiedon seitsemän päivän kuluttua siitä, kun pöytäkirja on nähtävänä yleisessä tietoverkossa.  Tiedoksisaantipäivää ei lueta valitusaikaan. Jos valitusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa valituksen tehdä ensimmäisenä arkipäivänä sen jälkeen. |
|  | | |  | **Muu valitusviranomainen**, osoite ja postiosoite  **Pykälät**  Valitusaika \_\_\_ päivää  Valitusaika alkaa päätöksen tiedoksisaannista.  Valituksen voi tehdä myös hallinto- ja erityistuomioistuinten asiointipalvelussa osoitteessa: https://asiointi2.oikeus.fi/hallintotuomioistuimet |
| **Valitus-**  **perusteet** | | | Kunnallisvalituksen saa tehdä sillä perusteella, että  • päätös on syntynyt virheellisessä järjestyksessä,  • päätöksen tehnyt viranomainen on ylittänyt toimivaltansa tai  • päätös on muuten lainvastainen.  Valittajan tulee esittää valituksen perusteet valitusviranomaiselle ennen valitusajan päättymistä. | |
| **Valituskirja** | | | Valitus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.  Valituksessa, joka on osoitettava valitusviranomaiselle, on ilmoitettava:  • päätös, johon haetaan muutosta  • miltä kohdin päätökseen haetaan muutosta ja mitä muutoksia siihen vaaditaan tehtäväksi  • perusteet, joilla muutosta vaaditaan.  Valituksessa on ilmoitettava valittajan nimi ja kotikunta. Jos valittajan puhevaltaa käyttää hänen laillinen edustajansa tai asiamiehensä tai jos valituksen laatijana on joku muu henkilö, valituksessa on ilmoitettava myös tämän nimi ja kotikunta.  Valituksessa on lisäksi ilmoitettava postiosoite, puhelinnumero ja muut tarvittavat yhteystiedot. Jos valitusviranomaisen päätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.  Valittajan, laillisen edustajan tai asiamiehen on allekirjoitettava valitus. Sähköistä asiakirjaa ei kuitenkaan tarvitse täydentää allekirjoituksella, jos asiakirjassa on tiedot lähettäjästä eikä asiakirjan alkuperäisyyttä tai eheyttä ole syytä epäillä.  Valitukseen on liitettävä:  päätös, johon haetaan muutosta valittamalla, alkuperäisenä tai jäljennöksenä  todistus siitä, minä päivänä päätös on annettu tiedoksi, tai muu selvitys valitusajan alkamisen ajankohdasta  asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle. | |
| **Lisätietoja** | | | Valituksen käsittelyn maksullisuudesta saa tietoja valitusviranomaiselta.  Muutoksenhakuasian vireille panijalta peritään oikeudenkäyntimaksu sen mukaan kuin tuomioistuin- maksulaissa (1455/2015) säädetään. | |
| **Pöytäkirjan nähtävilläolopvm** | | | Pöytäkirja on asetettu nähtäville kaupungin nettisivuille **28.2.2023** | |

**Liitetään pöytäkirjaan**